นิวยอร์กยึดผงขาวครั้งมโหฬารมูลค่า 1600 ล้านบาท
เมื่อ 19 พ.ค. สำนักงานปราบปรามยาเสพติดสหรัฐฯ(ดีอีเอ) ยึดเฮโรอีนน้ำหนักกว่า 70 กก. บรรจุในซองนาฬิกา โรเล็กซ์ จำนวน 70 กล่อง ซึ่งลักลอบมาจากเม็กซิโก คิดเป็นมูลค่า 50 ล้านดอลลาร์สหรัฐฯ (ราว 1,675 ล้านบาท) ซึ่งซุกซ่อนมากับรถคันหนึ่งจอดอยู่ย่านชุมชนบรองซ์ นครนิวยอร์ก พร้อมเงินสด 2 ล้านดอลลาร์สหรัฐฯ ที่พบใต้พื้นไม้อพาร์ตเมนต์ใกล้เคียงกับอาวุธปืน 1 กระบอกอีกแห่ง ด้านนายโฮเซ เมอร์เซเดส และนายเยนซิ ครูซ ฟรานซิสโก ซึ่งตกเป็นผู้ต้องสงสัยถูกตั้งข้อหาลอบขนสิ่งผิดกฎหมายและครอบครองสิ่งผิดกฎหมาย ทั้งคู่ได้รับการปฏิเสธให้ประกันตัว ถือเป็นการยึดยาเสพติดครั้งใหญ่สุดของนิวยอร์ก และใหญ่สุดเป็นอันดับ 4 ของประเทศ,วันเดียวกัน สภาเทศบาลนครลอสแอนเจลิสในรัฐแคลิฟอร์เนียของสหรัฐฯ ลงมติเห็นด้วย 14 ต่อ 1 เสียงให้เพิ่มค่าแรงขั้นต่ำเป็น 15 ดอลลาร์สหรัฐฯ ต่อชั่วโมง (ราว 502 บาท) ภายในปี 2563 จากปัจจุบัน 9 ดอลลาร์สหรัฐฯ ซึ่งเพิ่มขึ้น 67% โดยเรียกร้องให้นายจ้างที่มีลูกจ้างเกิน 25 คนขึ้นไป เริ่มปรับค่าแรงตั้งแต่ 10.50 ดอลลาร์สหรัฐฯต่อชั่วโมงในปี 2559 และทยอยเพิ่มขึ้นทุกปีจนถึงระดับที่ผ่านมติเห็นชอบดังกล่าว ส่วนผู้ประกอบการที่มีลูกจ้างน้อยกว่าก็จะให้เวลาปรับค่าแรงล่าช้าไปอีก 1 ปี ข้อเสนอนี้ยกเว้นลูกจ้างอายุต่ำกว่า 18 ปี และผู้ที่ทำงานกับองค์กรไม่แสวงผลกำไร ขณะที่นายรูเบ็น กอน-ซาเลซ รองประธานอาวุโสสมาคมการค้านครลอสแอนเจลิส ไม่เห็นด้วยเพราะเห็นว่าเป็นการโยนภาระให้กับนักธุรกิจและอาจส่งผลให้นายจ้างปลดคนงาน.
สำนักงานปราบปรามยาเสพติดสหรัฐฯ ยึดเฮโรอีนน้ำหนักกว่า 70 กก. บรรจุในซองนาฬิกาโรเล็กซ์ มูลค่า 50 ล้านดอลลาร์สหรัฐฯ ซุกซ่อนมากับรถคันหนึ่งจอดอยู่ย่านชุมชนบรองซ์ นครนิวยอร์ก พร้อมเงินสด 2 ล้านดอลลาร์สหรัฐฯ
สำนักงานปราบปรามยาเสพติด,สหรัฐ,เฮโรอีน,นาฬิกา,โรเล็กซ์,เม็กซิโก,ชุมชนบรองซ์,นิวยอร์ก,ยาเสพติด,ข่าว,ข่าวต่างประเทศ,ไทยรัฐออนไลน์